
ROMÂNIA

JUDEŢUL TIMIŞ

MUNICIPIUL TIMIŞOARA

PRIMAR
 Nr. SC2020- SC2020-19662/27.08.2020

REFERAT DE APROBARE A PROIECTULUI DE HOTARARE
Privind schimbarea denumirii unor unități de învățământ particular, modificarea și completarea  rețelei școlare  aprobată prin  Hotărârea Consiliului Local nr. 77/28.02.2020 privind  aprobarea organizării şi funcţionării reţelei şcolare a unităţilor de învăţământ preuniversitar de stat şi particular de pe raza Municipiului Timişoara, pentru anul şcolar 2020-2021

A. Descrierea situaţiei actuale
 Organizarea şi funcţionarea reţelei unităţilor de învăţământ preuniversitar de stat,  particular acreditat, particular autorizat  și a unitățiilor de învățământ conexe de pe raza  Municipiul Timişoara, pentru anul şcolar 2020-2021  a fost  aprobată prin Hotărârea Consiliului Local  nr. 77/28.02.2020 ,  în baza Avizului conform  al  Inspectoratului  Şcolar Judeţean Timiş. 
       De la data emiterii  HCL  nr. 77/28.02.2020 prin care a fost aprobată  organizarea şi funcţionarea reţelei unităţilor de învăţământ preuniversitar de stat,  particular  acreditat, particular autorizat  și a unitățiilor de învățământ conexe de pe raza  Municipiului Timişoara, pentru anul şcolar 2020-2021, au  avut loc  modificări în sensul  că unele unități de învățământ au solicitat includerea în rețeaua școlară  pe anul școlar 2020-2021 iar  altele au solicitat schimbarea denumirii  urmare  a autorizării  pe un nivel  superior   de învățământ prin Ordine ale Ministerului Educaţiei Naţionale după cum urmează:
1. Inspectoratul Școlar Județean Timiș prin adresa cu nr. 3354/21.05.2020, înregistrată la Municipiul Timișoara sub nr. SC2020-11726/28.05.2020 a emis Avizul conform și a solicitat  cuprinderea  în rețeau școlară  a  Colegiului de Învățământ Terțiar  Nonuniversitar USAMVBT din
 Municipiul Timișoara, unitate de învățământ  de stat fără personalitate juridică  cu autorizație  de funcționare provizorie, cu nivelul de învățământ  postliceal și nivelul de calificare 5, înființată  în structura  Universității  de Științe Agricole  și Medicină Veterinară  a Banatului ”Regele Mihai I al României”,  conform Ordinului Ministerului Educației Naționale nr. 4507/18.07.2019  și  a anexei la acesta.

2. Grădiniţa cu Program Prelungit „Planeta Piticilor” Timişoara   a fost  cuprinsă în  rețeaua
școlară pe  anul 2019-2020  și  în proiectul organizării şi funcţionării reţelei  şcolare a unităţilor de învăţământ preuniversitar particular autorizat  de pe raza Municipiului Timişoara, pentru anul şcolar 2020-2021, aprobat prin HCL nr 591/26.11.2019 ,ca unitate de învățământ privată autorizată , dar nu a fost  cuprinsă în reteaua școlară  aprobată  prin HCL nr.77/28.03.2020 pentru anul şcolar 2020-2021, întrucât Inspectoratul Şcolar Judeţean Timiş a respins acordarea Avizului Conform, datorită nerespectării Ordinului Ministerului Educaţiei Naţionale nr. 4044/2019  cu privire la obligaţia  acesteia  de a depune  solicitare la ARACIP în vederea  evaluării externe , etapă  premergătoare acreditării, în peroioada 01.09.2019- 01.12.2019 conform calendarului   impus.  
    Prin adresa cu nr. 750/10.06.2020, înregistrată la Municipiul Timișoara sub nr. SC2020-12576/10.06.2020, Grădinița cu Program Prelungit ”Planeta Piticilor” ne-a solicitat obținerea  Avizului Conform al Inspectoratului  Școlar Județean Timiș  și  cuprinderea în rețeaua  școlară  a unitățiilor de învățământ pe anul școlar 2020-2021, întrucât  conform art. 14 din  OUG nr. 58/2020 privind luarea unor măsuri pentru buna funcţionare a sistemului de învăţământ, termenul de depunere a solicitărilor la ARACIP în vederea  evaluării externe , etapă  premergătoare acreditării  a fost prelungit de drept până cel târziu la începutul anului şcolar/universitar 2021-2022. 

3. Școala Primară „Wendy Kids”Timișoara este cuprinsă în rețeaua școlară a unităților de
învățământ particular  acreditat de pe raza Municipiului Timișoara  pentru  anul  școlar 2020-2021. 
     Prin adresa cu nr.1391/28.04.2020, înregistrată la Municipiul Timișoara sub nr. SC2020-9929/06.05.2020 Școala Primară „Wendy Kids” a solicitat schimbarea denumirii în Școala Gimnazială ”Wendy Kids”, ca urmare a Ordinului nr. 3984/01.04.2020 al Ministerului Educației și Cercetării, prin care s-a acordat autorizația de funcționare provizorie pentru nivelul de învățământ gimnazial.  
    Inspectoratul Școlar Județean Timiș prin adresa cu nr.6449/14.07.2020, înregistrată la Municipiul

4. Timișoara  sub nr. SC2020-15906/15.07.2020  a emis Avizul conform  și a solicitat  modificarea rețelei școlare  pe anul școlar 2020-2021 prin includerea   în rețeaua școlară a Grădiniței cu Program  Prelungit ”Planeta Piticilor”, ca unitate de învățământ  particulară autorizată iar pentru  schimbarea denumirii Școlii  Primare „Wendy Kids”Timișoara în Școala Gimnazială  „Wendy Kids”, a specificat  că acesta  nu reprezintă  modificare  a structurii  rețelei școlare  la  nivelul Municipiului Timișoara pentru  anul școlar 2020-2021, schimbarea denumiri realizându-se prin hotărârea consiliului local. 
5. Grădinița  cu Program Prelungit ”Primii Pași,  este cuprinsă  în  rețeaua școlară a unităților de
învățământ particular acreditat pe raza Municipiului Timișoara valabilă pe anul 2020-2021. 

    Prin adresa cu nr. 257/22.06.2020, înregistrată la Municipiul Timișoara sub nr. SC2020-13695/23.06.2020, completată cu adresa, 268/25.06.2020 înregistrată la Municipiul Timișoara sub nr. SC2020-14023/25.06.2020, Grădinița  cu Program Prelungit ”Primii Pași” a solicitat schimbarea denumirii unității de învățământ  în Școala  Primară ” Primii Pași” și  cuprinderea  în rețeaua școlară  pentru anul școlar 2020-2021 cu noua denumire ca urmare a Ordinului Ministerului Educației Naționale nr. 3983/01.04.2020 modificat prin Ordinul nr.4566/18.06.2020 prin care s-a acordat autorizația de funcționare provizorie pentru nivelul de învățământ ”primar”, limba română forma de învățământ ”cu frecvență” din cadrul unității de învățământ  preuniversitar  particular, începând cu anul școlar  2020-2021.

   Pentru această unitate de învățământ, Inspectoratul Școlar Județean Timiș prin adresa cu nr.7588

din 05.08.2020, înregistrată la Municipiul Timișoara  sub nr.18212/06.08.2020  a emis Avizul conform  și a solicitat  modificarea rețelei școlare pe anul școlar 2020-2021  pentru Școala Primară ”Primii Pași” ca unitate de învățământ privată  autorizată. 

B. Concluzii

Având în vedere  modificările  survenite pentru unitățile de învățământ mai sus menționate  precum și Avizele Conforme emise de  Inspectoratul Școlar Județean Timiș este necesar adoptarea unei hotârâri de consiliul local  care să aprobe schimbarea denumirii unităților de învățământ precum și modificarea  rețelei scolare  pe anul 2020-2021  aprobată prin HCL nr. 77/28.02.2020, astfel:
1. schimbarea denumirii  unității de învățământ  particulare  acreditate    Școala  Primară

„Wendy Kids” în Școala Gimnazială  „Wendy Kids”,  unitate de învățământ  particulară  autorizată, începând cu anul școlar 2020-2021, având datele de identificare  prevăzute în Anexa A la prezentul raport;

2. schimbarea denumirii  unității de învățământ  particulare acreditată Grădinița  cu Program 

Prelungit ”Primii Pași” în Școala Primară  „Primii Pași”,  unitate de învățământ  autorizată , cu începând cu anul școlar 2020-2021, având datele de identificare  prevăzute în Anexa B la prezentul raport. 

   3.    modificarea  Anexei nr. 1b, Anexei  nr. 2a, Anexei  nr. 2b,  la  Hotărârea Consiliului Local nr. 77/28.02.2020 privind  aprobarea organizării şi funcţionării reţelei şcolare a unităţilor de învăţământ preuniversitar de stat şi particular  de pe raza Municipiului Timişoara, pentru anul şcolar 2020-2021 astfel:
    -  includerea  în Reţeaua  școlară  a unităţilor de învăţământ preuniversitar de stat autorizat- Anexa nr. 1b  de pe raza Municipiului Timişoara a  Colegiului de Învățământ Terțiar  Nonuniversitar USAMVBT din  Municipiul Timișoara, unitate de învățământ  de stat fără personalitate juridică  cu autorizație  de funcționare provizorie, cu nivelul de învățământ  postliceal și nivelul de calificare 5, înființată  în structura  Universității  de Științe Agricole  și Medicină Veterinară  a Banatului ”Regele Mihai I al României”;

     - excluderea din Reţeaua  scolară  a  unităţilor de învăţământ preuniversitar particular  acreditat-Anexa nr. 2a   de pe raza Municipiului Timişoara  a  Școlii  Primare „Wendy Kids”  și  a Grădiniței  cu Program   Prelungit ”Primii Pași” , ca  urmare acordării  autorizațiilor de funcționare provizorie  pentru 

nivelul de învățământ gimnazial respectiv primar;
     - includerea în Reţeaua  școlară a  unităţilor de învăţământ preuniversitar particular  autorizat- Anexa nr. 2b de pe raza Municipiului Timişoara  a   Școlii   Gimnaziale   „Wendy Kids” Timișoara,   a Școlii  Primare „Primii Pași”,  ca  urmare acordării  autorizațiilor de funcționare provizorie  pentru nivelul  de învățământ gimnazial respectiv primar,  precum și  a  Grădiniţei  cu Program Prelungit „Planeta, Piticilor”,  urmare a  prelungiri termenului de depunere a solicitărilor la ARACIP în vederea  evaluării externe , etapă  premergătoare acreditării, conform  art. 14 din  OUG nr. 58/2020 privind luarea unor măsuri pentru buna funcţionare a sistemului de învăţământ.
  Având în vedere cele prezentate mai sus, considerăm necesară şi oportună promovarea proiectului de hotărâre privind schimbarea denumirii unor unități de învățământ particular, modificarea și completarea  rețelei școlare  aprobată prin Hotărârea Consiliului Local nr. 77/28.02.2020 privind aprobarea organizării şi funcţionării reţelei şcolare a unităţilor de învăţământ preuniversitar de stat şi particular  de pe raza Municipiului Timişoara, pentru anul şcolar 2020-2021.

      VICEPRIMAR

